પછી આ સોસાયટી દુદા શેઠે બંધાવી એમાં થોડોક લોચો હતો તે મને અહીં મુક્યો છે. એક મકાન આપ્યું છે છેલ્લે ત્યાં હું રહું છું. આ સોસાયટીમાં પહેલા ‘લૂખી બટાટના”નો ત્રાસ હતો. એક બેનાં ટાંટિયા ભાગ્યા મેં. બે વરસ તો જેલ માં પણ ગયો. પણ હવે આજુબાજુમાં ધાક બેસી ગઈ છે. મારા બેય છોકરા પરણી ને દુદા શેઠ સાથે મુંબઇ જ રહે છે. હું અહીંયા . આ સોસાયટીમાં 100 જેટલા રો હાઉસ છે બધા મહિને 500 રૂપિયા આપે છે. મહિને 50000 જેટલું મળી રહે છે.. વળી સોસાયટીમાં આપણું નામ ખરું. તમે કહો “સલેન્ડર ક્યાં છે?’ તો તમને મારા ઘર સુધી મૂકી આવે.. આજુબાજુ ચોરી થાય પણ અહીંયા તો સલેન્ડર જીવતો બેઠો છે એટલે ચોર ફરકે પણ નહિ” બાબુ એ સિગારેટ પુરી કરતા કહ્યું